CELEX: 
Language: lt
Date: 1225324800000
Title: 2008/805/EB: 2008 m. liepos 15 d. Tarybos sprendimas dėl CARIFORUM valstybių ir Europos bendrijos bei jos valstybių narių ekonominės partnerystės susitarimo pasirašymo ir laikino taikymo#CARIFORUM valstybių ir Europos bendrijos bei jos valstybių narių Ekonominės partnerystės susitarimas

Svarbus teisinis pranešimas

|

32008D0805

2008/805/EB: 2008 m. liepos 15 d. Tarybos sprendimas dėl CARIFORUM valstybių ir Europos bendrijos bei jos valstybių narių ekonominės partnerystės susitarimo pasirašymo ir laikino taikymo  

Oficialusis leidinys L 289 , 30/10/2008 p. 0001 - 0002

		Tarybos sprendimas2008 m. liepos 15 d.dėl CARIFORUM valstybių ir Europos bendrijos bei jos valstybių narių ekonominės partnerystės susitarimo pasirašymo ir laikino taikymo(2008/805/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 57 straipsnio 2 dalį, 71 straipsnį, 80 straipsnio 2 dalį, 133 straipsnio 1 dalį, 133 straipsnio 5 ir 6 dalis bei 181 straipsnį kartu su 300 straipsnio 2 dalies pirmos pastraipos pirmu sakiniu,atsižvelgdama į Komisijos pasiūlymą,kadangi:(1) 2002 m. birželio 12 d. Taryba įgaliojo Komisiją pradėti derybas su AKR šalimis dėl ekonominės partnerystės susitarimų.(2) Šios derybos yra baigtos, o 2007 m. gruodžio 16 d. parafuotas CARIFORUM valstybių (Antigvos ir Barbudos, Bahamų Sandraugos, Barbadoso, Belizo, Dominikos Sandraugos, Dominikos Respublikos, Grenados, Gajanos Respublikos, Haičio Respublikos, Jamaikos, Sent Kristoferio ir Nevio, Sent Lusijos, Sent Vinsento ir Grenadinų, Surinamo Respublikos bei Trinidado ir Tobago Respublikos) ir Europos bendrijos bei jos valstybių narių ekonominės partnerystės susitarimas (toliau – Susitarimas).(3) Pagal Susitarimo 243 straipsnio 4 dalį tam tikros Susitarimo nuostatos buvo taikomos remiantis Tarybos reglamentu (EB) Nr. 1528/2007, kuriuo taikoma prekybos tam tikrų valstybių, kurios yra Afrikos, Karibų jūros ir Ramiojo vandenyno (AKR) valstybių grupės dalis, kilmės produktais tvarka, nustatyta susitarimais, kuriais sudaromi arba ketinama sudaryti ekonominės partnerystės susitarimus [1].(4) Susitarimo 243 straipsnio 3 dalyje numatyta jį laikinai taikyti iki jis įsigalios.(5) Susitarimą reikėtų pasirašyti Bendrijos vardu ir laikinai taikyti, tiek kiek nuostatos priklauso Bendrijos kompetencijai, su sąlyga, kad jis bus sudarytas vėliau.(6) Šiuo Susitarimu neturėtų būti siekiama paveikti Europos Sąjungos valstybių narių investuotojų teisių naudotis palankesnėmis sąlygomis, numatytomis bet kokiame su investicijomis susijusiame susitarime, kurio šalys yra valstybė narė ir CARIFORUM valstybė. Valstybės narės gali išlaikyti ir sudaryti tokius susitarimus, jeigu jie atitinka Bendrijos teisę,NUSPRENDĖ:1 straipsnisBendrijos vardu patvirtinamas CARIFORUM valstybių ir Europos bendrijos bei jos valstybių narių ekonominės partnerystės susitarimo pasirašymas su sąlyga, kad bus minėtas susitarimas bus sudarytas.Susitarimo tekstas pridedamas prie šio sprendimo.2 straipsnis1. Taryba, remdamasi Komisijos pasiūlymu, laikantis atitinkamų Sutarties nuostatų, nuostato poziciją, kurios Bendrija laikosi Jungtinėje CARIFORUM ir EB taryboje bei CARIFORUM ir EB prekybos ir vystymosi komitete.2. Taikant Susitarimo 228 straipsnio 4 dalį, Tarybos pirmininkas ir Komisijos narys kartu rotacijos tvarka pirmininkauja Jungtinėje CARIFORUM ir EB taryboje ir pateikia Bendrijos poziciją laikantis Sutarties. Taikant Susitarimo 230 straipsnio 2 dalį Komisijos atstovas rotacijos tvarka pirmininkauja CARIFORUM ir EB prekybos ir vystymosi komitete ir pateikia Bendrijos poziciją.3 straipsnisTarybos pirmininkas įgaliojamas paskirti asmenį (-is), įgaliotą (-us) Europos bendrijos vardu pasirašyti Susitarimą su sąlyga, kad jis bus sudarytas.4 straipsnisTiek kiek nuostatos priklauso Bendrijos kompetencijai, Susitarimas taikomas laikinai, kaip nustatyta Susitarimo 243 straipsnio 3 dalyje, kol bus baigtos sudarymo procedūros. Komisija paskelbia pranešimą, kuriame bus pateikta informacija apie laikino taikymo pradžios datą.Priimta Briuselyje 2008 m. liepos 15 d.Tarybos varduPirmininkasM. Barnier[1] OL L 348, 2007 12 31, p. 1.--------------------------------------------------